इससे पहले 2005 एशेज से पहले इंग्लैंड ने इस मशीन का इस्तेमाल किया था जब आस्ट्रेलिया के पास शेन वार्न जैसा स्पिनर था । इंग्लैंड के शीर्षक्रम ने तेज आक्रमण को बखूबी झेला था जो भारत के लिए चिंता का सबब है । उमेश यादव और भुवनेश्वर कुमार दोनों ओल्ड टैफर्ड में नाकाम रहे थे । एक मैच के बाद भारतीय टीम प्रबंधन बदलाव करने के मूड में नहीं होगा । युजवेंद्र चहल को महंगे साबित होने के बावजूद टीम में बरकरार रखा जा सकता है । कल के मैच पर मौसम की गाज भी गिर सकती है । अब तक खिली धूप में खेलने के बाद यहां आसमान बादलों से घिरा है और हल्की बारिश हो रही है । बाईं बाजू में ङ्क्षखचाव के कारण तेज गेंदबाज टिम कुरेन इंग्लैंड टीम से बाहर है । उनकी जगह उनके भाई सैम को जगह दी गई है ।